



ZAVOD ZA HITNU MEDICINU 
LIČKO-SENJSKE ŽUPANIJE					
Gospić, Vile Velebita 15
KLASA: 131-01/26-01/09
URBROJ: 2125-76-26-02
Gospić, 5. listopada 2026. 


Temeljem članka 29. Statuta Zavoda za hitnu medicinu Ličko-senjske županije, KLASA: 007-06/23-01/05, URBROJ: 2125/76-05-23-02 od 6. listopada 2023. godine i Pravilnika o standardima i načinu prijma specijalizanata („Narodne novine“ broj: 94/26, dalje: Pravilnik), ravnateljica Zavoda za hitnu medicinu Ličko-senjske županije raspisuje

NATJEČAJ
za prijam i upućivanje pristupnika na specijalističko usavršavanje u djelatnosti
HITNE MEDICINE – 1 izvršitelj (m/ž)

Opći uvjeti: 
· zdravstveni radnik sa završenim integriranim preddiplomskim i diplomskim studijem zdravstvenog usmjerenja – doktor medicine,
· odobrenje za samostalan rad.

Uz prijavu na natječaj pristupnik je obvezan priložiti sljedeće priloge:
1. prijavu na natječaj s naznakom adrese stanovanja, adrese elektroničke pošte i broja telefona,
2. životopis,
3. presliku domovnice,
4. presliku diplome – potvrda o stručnoj spremi,
5. presliku uvjerenja o položenome stručnom ispitu,
6. presliku odobrenja za samostalan rad (licenca),
7. presliku prijepisa položenih ispita na studiju s ocjenama,
8. presliku potvrde o težinskom prosjeku ocjena tijekom studija te duljini trajanja studija,
9. dokaz o radnom iskustvu - elektronički zapis o radnom stažu Hrvatskog zavoda za mirovinsko osiguranje, ne stariji od objave natječaja; potvrda ili drugi odgovarajući dokaz o radnom iskustvu,
10. potvrdu nadležnog suda o nekažnjavanju - ne stariju od jedan mjesec.

Pristupnik je dužan priložiti i preslike sljedećih dokumenata (ako ih ima):
1. presliku potvrde o statusu poslijediplomskoga doktorskog studija, 
2. presliku dokaza o postignutom znanstvenom stupnju,
3. presliku dodijeljene nagrade za vrijeme studija,
4. popis objavljenih radova,
5. potvrdu o indeksiranosti članaka u časopisima u bazama podataka,
6. dokaz o radnom iskustvu u zdravstvenom sustavu iz članka 3. Pravilnika (ugovor ili potvrda o obavljanju poslova doktora medicine).
Sukladno čl. 13. Zakona o ravnopravnosti spolova (“Narodne novine”, br. 82/08 i 69/17) na natječaj se mogu javiti osobe oba spola.

Pristupnici su dužni dostaviti elektroničku adresu zbog nesmetane korespondencije u svrhu pravovremenog i nesmetanog odvijanja postupka provođenja natječaja. Kandidati su dužni pratiti svoju elektroničku poštu i odgovoriti na sve primljene e-poruke.
Prijava mora biti potpisana, a ostala tražena dokumentacija se dostavlja u neovjerenim preslikama, kao dokaz ispunjavanja uvjeta iz natječaja te radi bodovanja sukladno Pravilniku. U svrhu utvrđivanja vjerodostojnosti dokumentacije izabranog pristupnika izvršit će se uvid u originalnu dokumentaciju prije sklapanja ugovora o radu.

Pristupnik koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale pristupnike samo pod jednakim uvjetima. 
Pristupnik koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 198/19. i 84/21.), uz prijavu na javni natječaj, dužan je priložiti pored dokaza o ispunjavanju traženih uvjeta i sve potrebne dokaze iz članka 103. stavka 1. istog Zakona – poveznica na internetsku stranicu Ministarstva hrvatskih branitelja: https://branitelji.gov.hr/zaposljavanje-843/843.

Pristupnik koji se poziva na pravo prednosti pri zapošljavanju na temelju Zakona o  civilnim stradalnicima iz Domovinskog rata (NN, br. 84/21.) dužan je uz prijavu na natječaj dostaviti sve dokaze iz čl. 49. navedenog zakona. Dokazi potrebni za ostvarivanje prava prednosti pri zapošljavanju dostupni su na internetskoj stranici Ministarstva hrvatskih branitelja – poveznica:  https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf

Pristupnik koji se poziva na pravo prednosti sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13., 152/14., 39/18. i 32/20.), dužan je priložiti sve dokaze o ispunjavanju traženih uvjeta kao i dokaz o utvrđenom statusu osobe s invaliditetom.

Pristupnik koji se poziva na pravo prednosti pri zapošljavanju sukladno odredbi članka 48f. Zakona o zaštiti vojnih i civilnih invalida rata (NN br. 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) dužan je priložiti, pored dokaza o ispunjavanju traženih uvjeta, rješenje odnosno potvrdu iz koje je vidljivo spomenuto pravo, te dokaz o tome na koji mu je način prestao radni odnos.

Prijave na natječaj predaju se osobno u zatvorenoj omotnici ili poštom preporučeno na adresu: Zavod za hitnu medicine Ličko-senjske županije, Vile Velebita 15, 53000 Gospić, s naznakom: »Natječaj za specijalističko usavršavanje doktora medicine iz hitne medicine«, u roku od 15 dana od objave natječaja u „Narodnim novinama“. Nepravovremene i nepotpune prijave neće se razmatrati.
Lista pristupnika s ukupno ostvarenim bodovima stečenim prije provođenja razgovora s povjerenstvom, lista rezultata svih pristupnika s ostvarenim ukupnim brojem bodova te odluka o izboru pristupnika za prijam na specijalizaciju bit će objavljeni na mrežnoj stranici Zavoda za hitnu medicinu Ličko-senjske županije (www.zzhmlsz.hr). 
Objave, obavijesti i rokovi vezani uz provedbu natječaja propisani su Pravilnikom o standardima i načinu prijma specijalizanata („Narodne novine“ br. 94/26).
Za pristupnika s najvećim brojem bodova na temelju provedenog bodovanja sukladno Pravilniku provodi se psihološko testiranje.
Zavod za hitnu medicinu Ličko-senjske županije dostavljene podatke pristupnika obrađuje u skladu s odredbama pozitivnih propisa koji uređuju zaštitu osobnih podataka. Dostavljeni podaci obrađivat će se u svrhu provođenja natječaja radi zasnivanja radnog odnosa i u druge se svrhe neće koristiti.


Zavod pridržava pravo poništenja natječaja kao i pravo ne odabrati niti jednog pristupnika bez obveze obrazlaganja svoje odluke i bez ikakve odgovornosti prema pristupnicima.
			

Ravnateljica:
       Martina Brmbolić, dipl.iur.


